[{"text_idx": "#000000", "text": "S4C i ddarlledu gemau pe\u0302l-droed rhyngwladol Cymru tan 2028"}, {"text_idx": "#000001", "text": "Bydd S4C yn darlledu holl gemau pe\u0302l-droed rhyngwladol dynion Cymru tan 2028 mewn cytundeb newydd mewn partneriaeth a\u0302 Viaplay."}, {"text_idx": "#000002", "text": "Mi fydd y ddarpariaeth Gymraeg yn cynnwys dwy ymgyrch nesaf Cynghrair y Cenhedloedd UEFA ar gyfer 2024/25 a 2026/27, gemau rhagbrofol Cwpan y Byd FIFA 2026 a gemau rhagbrofol UEFA EURO 2028."}, {"text_idx": "#000003", "text": "Bydd gemau cyfeillgar rhyngwladol Cymru hefyd yn rhan o\u2019r cytundeb hwn fydd yn gweld o leiaf 40 ge\u0302m fyw ar S4C."}, {"text_idx": "#000005", "text": "\u201cMae\u2019n newyddion gwych fod y gemau am fod ar gael i bawb ar S4C. Mae\u2019n rhywbeth sydd hefyd yn hwb aruthrol i\u2019r iaith Gymraeg. \u201cY nod i ni fel carfan yw cyrraedd rowndiau terfynol yr Ewros a Chwpan y Byd, ac rydym yn gobeithio bydd S4C yn rhannu ein llwyddiant gyda\u2019r gwylwyr.\u201d"}, {"text_idx": "#000007", "text": "Rondo, cynhyrchwyr darllediadau \u2018Sgorio Rhyngwladol\u2019 o be\u0302l-droed Cymru ar S4C fydd yn cynnal y darllediad ar gyfer holl gemau rhyngwladol cartref Cymru."}, {"text_idx": "#000008", "text": "Daw hyn wrth i\u2019r hawliau i ddarlledu pob un o gemau rhagbrofol Cymru ar gyfer Pencampwriaethau Dan 21 UEFA Ewro 2025 yn Slofacia hefyd gael eu sicrhau gan S4C."}, {"text_idx": "#000010", "text": "\u201cRydym wrth ein boddau ein bod ni\u2019n gallu darlledu gemau pe\u0302l-droed rhyngwladol Cymru ar S4C tan 2028."}, {"text_idx": "#000012", "text": "\u201cS4C yw cartref pe\u0302l-droed Cymru, ac rydym yn falch o sefyll ochr yn ochr a\u0302 Chymdeithas Pe\u0302l-droed Cymru a chefnogwyr brwd y Wal Goch.\u201d"}, {"text_idx": "#000014", "text": "\u201cRydym wrth ein boddau i fod yn bartner gydag S4C sydd wedi bod yn gefnogwr anhygoel i be\u0302l-droed Cymru ar hyd y blynyddoedd."}, {"text_idx": "#000015", "text": "\u201cMae gan be\u0302l-droed Cymru gefnogwyr brwd iawn ac rydym ni\u2019n falch o sicrhau bod y gemau hyn sydd mor arwyddocaol yn genedlaethol ar gael i\u2019r gynulleidfa ehangaf posib.\u201d"}, {"text_idx": "#000017", "text": "\u201cMae ein partneriaeth gydag S4C wedi bod yn gonglfaen i dwf Y Wal Goch ac rydym yn hapus iawn fod gemau Ti\u0302m Cenedlaethol Dynion Cymru am fod ar gael yn rhad ac am ddim i bawb. Rwyf am ddiolch i Viaplay, sydd wedi bod yn allweddol yn y cydweithio hyn i sicrhau bod ein gemau ar gael i bawb."}, {"text_idx": "#000018", "text": "\u201cMae Sian Doyle yn S4C hefyd wedi bod yn ffigwr allweddol wrth drafod y canlyniad positif yma i Gymru. Mae hon yn oes aur i Gymru, ac rydym yn falch iawn o allu ei rannu a\u0302 phawb.\u201d"}]